Fi tmiem din il-ġimgħa, se tittella' l-maratona Oħloq Tbissima din id-darba b'inqas ħin u mxandra mil-istudios ta' CPi Media. Oħloq Tbissima 18-il sena ilu kienet tittella' fil-bitħa tad-dar ta' San Ġużepp imma din is-sena minħabba r-restrizzjonijiet marbuta mal-Covid 19, ħsibna li norganizzawha u noħolqu sets intertessani u sbieħ fl-istudios. Hekk, minkejja kollox, anki din is-sena tista' tingħata għajnuna lil dawn il-patrijiet Maltin, ikollhom il-fondi meħtieġa biex jixtru l-ikel għall-foqra, li minħabba l-COVID-19 u minħabba l- lock down li ilhom bih għal dawn l-aħħar erba' xhur, jingħataw l-ikel kuljum. Dawn il-fqar li ilhom fil-lock down, tilfu l-ftit xogħol li kien ikollhom biex ikollhom il-flus biex jixtru x'jieklu għalihom u għal familji tagħhom. Dan in-nuqqas ta' xogħol ġab miżerja u nkwiet kbir f'dawn il-familji għax li kieku ma kienx għall-Patrijiet Maltin, fosthom Fr Alex Busuttil, li jaħdem f'Arequipa l-Peru, dawn in-nies imutu bil-ġuħ u mhux bil-covid-19. Hu propju għalhekk li din is-sena kien deċiż li l-maratona ssir biex jinġabru fondi biex dawn il-fqar ikunu jistgħu jibqgħu jibbenefikaw minn ftit ikel kulljum. "Aħna lanqas biss nafu x'jiġifieri li ma jkollokx flus biex tixtri mqar pakkett ħalib, ftit ħobż u ross biex almenu l-familji, u l-aktar it-tfal u l-anzjani jieklu mqar darba kulljum" qal Fr Louis Mallia, Direttur ta' CPi Media. "Għalhekk qed nitolbu biex il-Maltin u l-Għawdxin ikunu ġenerużi u jifhmu li barra minn xtutna hemm ħafna nies li litteralment ma għandhom xejn. Aħna diffiċli nifhmu x'inhu ix-xejn, imma din hi realtà li qed jgħixu biha kuljum, kull ġurnata". Huwa f'dan il-kuntest li qed issir l-istedina biex minn nhar il-Ġimgħa 17 ta' Lulju fil-5.00pm il-poplu Malti u Għawdxi jsegwi l-maratona Oħloq Tbissima fuq F-Living, li ser ixandar il-maratona kollha tul it-tlett ijiem, maratona li se tixxandar ukoll fuq Net Television. Il-maratona ser tkun ukoll streamed live fuq il-Facebook page ta' Oħloq Tbissima. Minbarra l- features li bagħtu l-patrijiet missjunarji nfushom, biex jaqsmu l-informazzjoni dwar dak li qed jgħixu llum, ser ikun hemm ukoll kollegamenti bi skype mal-Peru, Pakistan u l-Filippini, u waqt dawn it-tlett serati ser ikun hemm fost l-aqwa kantanti Maltin biex jinterpretaw kanzunetta mir-repertorju tagħhom. Preżentaturi li ma għandhomx bżonn ta' ntroduzzjoni ser ikunu qed jippreżentaw dawn it-tlett serati mill-5.00pm sa nofs il-lejl kulljum. Id-donazzjonijiet jistgħu isiru b'diversi modi. Wieħed jista' jmur fid-Dar ta' San Ġużepp Santa Venera, biex jagħti d-donazzjoni tiegħu personalment. Wieħed jista' jagħti l-kontribuzzjoni tiegħu minn issa billi jċempel jew jigħat sms fuq dawn n-numri: 51002031 – €20 51902080 – €50 SMS: 50619285 – €11.65 Il-linja tal-pleġġ ser tinfetaħ dakinhar tax-xandira u ser ikollha in-numru 21445544. Donazzjonijiet, anki minn barra min Malta, se jkunu possibbli permezz tas-sit www.ohloqtbissima.com . Ikkummenta //= $special ?>